Iуащхьэмахуэ лъапэ щызэхуос
КъБКъУ-м и щIэныгъэ базэу Iуащхьэмахуэ лъапэ щиIэм дунейпсо щIэныгъэ конференц къыщызэIуахащ.
Абы и лэжьыгъэм хэтыну къэкIуащ къэралыгъуэу 10-м я лIыкIуэхэр.
Къэбэрдей-Балъкъэр къэрал университетым и щIэныгъэлI пажэ ХъуэкIуэн Мурат щыгъуазэ дызэрищIамкIэ, хабзэ зэрыхъуауэ, илъэс къэс ирагъэкIуэкI мы зэхуэсым и мыхьэнэм кIуэ пэтми хохъуэ. Энергие ин зиIэ пкъыгъуэхэм я къэгъэсэбэпыкIэм теухуа конференцым къыщыпсэлъэнущ КъБКъУ-м и щIэныгъэлIхэр, студентхэр, аспирантхэр. Къапщтэмэ, ядернэ энергетикэм и лъэныкъуэкIэ ехъулIэныгъэфI зиIэхэм мы центрыр хабжэ. Абы и щыхьэтщ илъэс куэд хъуауэ мыхэр жыджэру Европэмрэ Америкэмрэ я щIэныгъэ IэнатIэ щхьэхуэхэм зэрадэлажьэр.
— Конференцым Iэмал къыдет илъэс къэс мы дунейм къыщыунэху нэхъ къэхутэныгъэ инхэм дыхэгъуэзэну, дэ езым ди зэфIэкIхэр нэгъуэщIхэм я деж нэтхьэсыну. Псом ящхьэращи, къэралыгъуэ куэдым къикIа щIэныгъэлIхэр я Iуэху еплъыкIэхэмкIэ зэдэгуэшэну Iэмал ягъуэт. Ар дэтхэнэ зымкIи дерсышхуэщ, — жеIэ ХъуэкIуэным.
ЛЪОСТЭН Музэ.
